
Pirkimo sąlygų
4 priedas

ASMENS DUOMENŲ TVARKYMO SUSITARIMAS 
 
202 m.               d.  
Vilnius

Lietuvos Respublikos valstybinis patentų biuras, juridinio asmens kodas 188708943, adresas Kalvarijų g. 3, Vilnius (toliau – Duomenų valdytojas arba Klientas), atstovaujamas direktorės Vitos Kiriliauskaitės, veikiančios pagal Lietuvos Respublikos valstybinio patentų biuro nuostatus, patvirtintus Lietuvos Respublikos teisingumo ministro 2006 m. kovo 27 d. įsakymu Nr. 100 „Dėl Lietuvos Respublikos valstybinio patentų biuro nuostatų patvirtinimo“.
ir
(juridinio asmens pavadinimas), juridinio asmens kodas _________________, adresas __________________________________, (toliau – Duomenų tvarkytojas arba Paslaugų teikėjas), atstovaujama (-s) (pareigos, vardas, pavardė), veikiančio (-s) pagal __________________________________,
toliau Duomenų tvarkytojas ir Duomenų valdytojas kartu vadinami Šalimis, o kiekvienas atskirai Šalimi, atsižvelgiant į tai, kad:
· Šalys 20 ___ m. _____________d. sudarė ( sutarties pavadinimas) Nr. ______________(toliau – Paslaugų sutartis), kurios pagrindu Šalys susitarė dėl (įvardinti paslaugas dėl kurių susitarta ir jų atlygintinumą),
· pagal aukščiau paminėtą Paslaugų sutartį Duomenų tvarkytojui gali būti suteikta prieiga prie Asmens duomenų, kurių valdytojas yra Duomenų valdytojas,
· Duomenų valdytojas šiuo Susitarimu paveda Duomenų tvarkytojui tvarkyti Asmens duomenis  Duomenų valdytojo vardu pagal žemiau nurodytas sąlygas.
Šalys sudarė šį asmens duomenų tvarkymo susitarimą (toliau - Susitarimas), kuris nustato Šalių teises ir pareigas Asmens duomenų tvarkymo klausimais.

1. SĄVOKOS
Žemiau ir šio Susitarimo pradžioje nurodytos sąvokos turi šias reikšmes:
Asmens duomenys reiškia bet kokią informaciją apie fizinį asmenį, kurio tapatybė nustatyta arba kurio tapatybę galima nustatyti ir kurie sudaro Kliento duomenų dalį.
Duomenų valdytojas reiškia aukščiau šiame Susitarime įvardintą Šalį, kuri nustato Asmens duomenų tvarkymo tikslus ir priemones.
Duomenų tvarkytojas reiškia aukščiau šiame Susitarime įvardintą Šalį, kuri Duomenų valdytojo yra įgaliota tvarkyti Asmens duomenis šiame Susitarime nustatyta apimtimi.
Duomenų subjektas reiškia fizinį asmenį, kurio Asmens duomenys sudaro Kliento duomenų dalį.
Duomenų subtvarkytojas reiškia trečiąją šalį subteikėją, kuris Duomenų valdytojo sutikimu pasitelktas Duomenų tvarkytojo, kuris savo, kaip subteikėjo, teikiančio paslaugas, pareigų vykdymo tikslu, tvarko Duomenis Duomenų valdytojo vardu.
Pareiškėjas reiškia asmenį arba kelis asmenis, kurie yra padavę paraišką įregistruoti pramoninės nuosavybės objektą ar padavę kitus dokumentus, susijusius su šių objektų registracija.
Taikytini teisės aktai reiškia bet kokius nacionalinius ar tarptautinius teisės aktus, kurie reglamentuoja asmens duomenų apsaugą šio Susitarimo galiojimo laikotarpiu, ir kurie yra privalomi Duomenų tvarkytojui ir Duomenų valdytojui. Sąvoka „Taikomi teisės aktai" apima 2016 m. balandžio 27 d. Europos Parlamento ir Tarybos reglamentą (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokio duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei Lietuvos Respublikos asmens duomenų teisinės apsaugos įstatymą.
Reglamentas arba BDAR reiškia Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
Kitos sąvokos suprantamos taip, kaip jos apibrėžtos Taikytinuose teisės aktuose. 

2. ASMENS DUOMENŲ TVARKYMAS

2.1. Vykdant Paslaugų sutartį teikiami ir gaunami duomenys, kai šie duomenys yra Asmens duomenys, tvarkomi tik tikslais, nustatytais Paslaugų sutarties prieduose, kuriuose aprašomos konkrečios teikiamos paslaugos, bei vadovaujantis BDAR ir šiuo Susitarimu.

2.2. Duomenų valdytojas yra visų pirma atsakingas už asmens duomenų tvarkymo atitiktį Taikytinų teisės aktų reikalavimams. Duomenų tvarkytojas patvirtina, kad vykdomas Asmens duomenų tvarkymas yra atliekamas laikantis Taikytinų teisės aktų reikalavimų, įsipareigoja įgyvendinti tinkamas technines ir organizacines priemones, kad būtų užtikrintas Duomenų tvarkytojui taikomų Taikytinų teisės aktų reikalavimų laikymasis.

2.3. Paslaugų teikėjas tampa Duomenų tvarkytoju tik tada, kai vykdant Paslaugų sutartį teikiami ir gaunami duomenys, kai šie duomenys yra asmens duomenys.

2.4. Duomenų tvarkytojo tvarkymo veiksmų tikslas yra tinkamas paslaugų teikimas pagal Paslaugų sutartį.

2.5. Duomenų tvarkytojas tvarko asmens duomenis tik pagal Duomenų valdytojo dokumentais įformintus nurodymus, kuriuos Duomenų valdytojas turi turėti galimybę keisti, pritaikyti kiekvienai situacijai. Asmens duomenys į trečiąją valstybę ar tarptautinei organizacijai negali būti perduoti, išskyrus atvejus, kai tai daryti reikalaujama pagal Europos Sąjungos arba Lietuvos Respublikos teisės aktus, kurie yra taikomi Duomenų tvarkytojui. Tokiu atveju, prieš pradėdamas tvarkyti asmens duomenis, Duomenų tvarkytojas praneša Duomenų valdytojui apie tokius duomenų tvarkytojų veiklą reglamentuojančius teisės aktų reikalavimus, išskyrus atvejus, kai pagal tą teisę toks pranešimas yra draudžiamas dėl svarbių viešojo intereso priežasčių.

2.6. Duomenų tvarkytojo atliekamas Asmens duomenų tvarkymas apima šiuos Asmens duomenų tvarkymo veiksmus: Kliento ir pareiškėjų duomenų (kurie gali apimti ir Asmens duomenis) saugojimas, atstatymas (rezervinis kopijavimas), kopijavimas. 

2.7. Duomenų tvarkytojas įsipareigoja tvarkyti Asmens duomenis tik laikantis Duomenų valdytojo dokumentais įformintų nurodymų ir laikantis Taikytinų teisės aktų nuostatų ir tvarkos. Tvarkomi tokie Asmens duomenys:
2.7.1. Duomenų subjektų, kurių Asmens duomenys gali būti įtraukti į Duomenų valdytojo duomenis, grupės: Duomenų valdytojo klientų asmens duomenys, Duomenų valdytojo darbuotojų ir kitų duomenų subjektų asmens duomenys. 
2.7.2. Duomenų subjektų Asmens duomenys arba duomenų rūšys, kurie gali būti įtraukti į Duomenų valdytojo duomenis: vardas, pavardė, asmens kodas, adresas, telefono numeris, el. pašto adresas. 

2.8.	Iškilus poreikiui Duomenų valdytojui tvarkyti Asmens duomenis pasitelkiant kitą Duomenų tvarkytoją, būtinas Duomenų valdytojo raštiškas prašymas Duomenų tvarkytojui, nurodant būtinus tvarkyti Asmens duomenis, aprašant kilusią problemą ir pan. Prašymas turi būti pasirašytas atsakingo asmens ir skenuota jo versija pateikta Duomenų tvarkytojo nurodytu el. paštu. Jei vykdant Asmens duomenų tvarkymo veiksmus iškyla kitų papildomų Kliento valdomų Asmens duomenų tvarkymo poreikis, Duomenų tvarkytojas apie tai informuoja Duomenų valdytoją atsakingo asmens pasirašytu informaciniu pranešimu el. paštu info@vpb.gov.lt. Duomenų tvarkytojas privalo gauti Duomenų valdytojo išankstinį sutikimą papildomiems Asmens duomenims tvarkyti.

2.9. 	Užbaigus teikti su duomenų tvarkymu susijusias paslaugas, Duomenų tvarkytojas pagal Duomenų valdytojo pasirinkimą, ištrina arba grąžina Duomenų valdytojui visus asmens duomenis ir ištrina esamas jų kopijas, išskyrus atvejus, kai Europos Sąjungos ar Lietuvos Respublikos teisės aktais reikalaujama asmens duomenis saugoti. Duomenų tvarkytojas asmens duomenų sunaikinimo faktą turi patvirtinti Duomenų valdytojui el. paštu info@vpb.gov.lt ir nusiųsti darbų atlikimo aktą, kuriame privalo būti nurodytas Asmens duomenų darbinėse laikmenose sunaikinimo faktas.

2.10.	Iškilus poreikiui Duomenų valdytojui susisiekti su Duomenų tvarkytoju dėl konsultacijos ar kitos pagalbos, kurios metu nebus vykdomi Asmens duomenų perdavimo/priėmimo veiksmai, tačiau gali būti Duomenų tvarkytojui matomi Duomenų valdytojo tvarkomi Asmens duomenys, Duomenų valdytojo raštiški prašymai ir leidimai nebūtini.

3.	INFORMACIJOS APSAUGA IR KONFIDENCIALUMAS

3.1. Duomenų valdytojas tvarkydamas Asmens duomenis įsipareigoja:
3.1.1.	užtikrinti, kad Asmens duomenys, kurie perduodami Duomenų tvarkytojui Paslaugų sutarties bei Susitarimo vykdymo metu, Duomenų valdytojo yra surinkti ir tvarkomi teisėtai vadovaujantis Taikytinais teisės aktais.
3.1.2.	esant Duomenų tvarkytojo kreipimuisi, suteikti jam pagalbą Asmens duomenų tvarkymo klausimais.

3.2. Duomenų tvarkytojas atsako už tvarkomų Asmens duomenų konfidencialumą ir saugumą jų tvarkymo laikotarpiu. Ši nuostata netaikoma tais atvejais, kai Duomenų tvarkytojas privalo atskleisti Asmens duomenis vykdydamas teisės aktuose nustatytas pareigas.

3.3. Duomenų tvarkytojas užtikrina, kad visi su Kliento duomenų tvarkymu susiję asmenys būtų įsipareigoję užtikrinti konfidencialumą arba jiems būtų taikoma atitinkama įstatymais nustatyta konfidencialumo prievolė.

3.4. Duomenų tvarkytojas įsipareigoja, kad prieigą prie Asmens duomenų suteiks tik tiems Duomenų tvarkytojo darbuotojams, kuriems prieiga būtina siekiant užtikrinti Asmens duomenų tvarkytojo pareigų pagal Susitarimą vykdymą. Tokių asmenų sąrašas privalo būti nuolat peržiūrimas ir atnaujinamas. Duomenų tvarkytojas užtikrina, kad asmenys, kurie turi prieigą prie Asmens duomenų, yra pasirašę konfidencialumo susitarimą, kuris apima ir Asmens duomenų neatskleidimo įsipareigojimą. Duomenų tvarkytojo darbuotojai turi būti informuoti, kaip jie privalo tvarkyti Asmens duomenis.

3.5. Duomenų tvarkytojas Asmens duomenų tvarkymo laikotarpiu įsipareigoja imtis tinkamų techninių bei organizacinių priemonių siekiant užtikrinti tvarkomų Asmens duomenų saugumą (Susitarimo 1 priedas). Duomenų tvarkytojas įsipareigoja saugoti Asmens duomenis nuo sunaikinimo, modifikavimo, neteisėto platinimo arba neteisėtos prieigos, nuo visų formų neteisėto tvarkymo.

4.	INFORMACIJOS TEIKIMAS IR AUDITAVIMO TEISĖ

4.1. Duomenų tvarkytojas suteiks Duomenų valdytojui informaciją, būtiną įrodyti, kaip vykdomos Duomenų tvarkytojo prievolės pagal šį Susitarimą. Tokia informacija pateikiama per protingą Šalių suderintą laikotarpį.

4.2.	Duomenų valdytojas turi teisę (ne dažniau kaip vieną kartą per metus) imtis priemonių patikrinti, ar Duomenų tvarkytojas gali vykdyti savo įsipareigojimus pagal šį Susitarimą, ir kad Duomenų tvarkytojas iš tiesų yra ėmęsis priemonių užtikrinti tokį savo pareigų vykdymo atitikimą Sutarčiai. Duomenų tvarkytojas įsipareigoja suteikti Duomenų valdytojui visą reikalingą informaciją ir pagalbą, būtiną siekiant įrodyti įsipareigojimų, numatytų šiame Susitarime įgyvendinimą. Duomenų valdytojas apie numatomą auditą informuos Duomenų tvarkytoją ne mažiau kaip prieš 10 darbo dienų. Auditas bus atliekamas Duomenų valdytojo sąskaita. Tokio patikrinimo (audito) apimtis ir sudaromos sąlygos bus tokios:
(a) atsakymai į Duomenų valdytojo raštu pateiktus klausimus;
(b) galimybė apklausti atitinkamą Duomenų tvarkytojo specialistą Duomenų tvarkytojo patalpose.

4.3. Duomenų valdytojas gali pasitelkti trečiąją šalį – nepriklausomą auditorių, atlikti tokiam patikrinimui su sąlyga, kad tokia šalis nebus tiesioginis Duomenų tvarkytojo konkurentas.

4.4. Duomenų tvarkytojas nesuteiks nei Duomenų valdytojui, nei jo pasitelktai trečiajai šaliai prieigos prie Duomenų tvarkytojo sistemų ir/ar IT infrastruktūros, naudojamos teikti paslaugas pagal Paslaugų sutartį,

4.5. Bet kokiai tokio audito metu Duomenų valdytojo sužinotai informacijai taikomos Paslaugų sutarties nuostatos (įskaitant dėl konfidencialumo ir kt.).

4.6.	Šalys susitaria, kad bet koks informacijos teikimas ir pagalba atliekant auditą negali trukdyti įprastinės Duomenų tvarkytojo veiklos bei sąlygoti nepagrįstų Duomenų tvarkytojo kaštų.

5. PAGALBA DUOMENŲ VALDYTOJUI

5.1. Atsižvelgiant į Duomenų tvarkytojo atliekamus Asmens duomenų tvarkymo veiksmus ir jų apimtį bei pobūdį, Duomenų tvarkytojas padeda Duomenų valdytojui užtikrinti Duomenų valdytojo pareigų, numatytų BDAR 33-34 straipsniuose, vykdymą. Vykdydamas šią pareigą Duomenų tvarkytojas:
5.1.1. suteiks Duomenų valdytojui pagalbą, kad būtų įvykdyta Duomenų valdytojo prievolė atsakyti į prašymus pasinaudoti teisės aktuose numatytomis Duomenų subjekto teisėmis. Tokia pagalba apima Duomenų tvarkytojo pareigą gavus Duomenų subjekto prašymą (jei prašyme aiškiai identifikuojamas Duomenų valdytojas) pasinaudoti kokiomis nors jam priklausančiomis teisėmis, nedelsiant, bet ne vėliau kaip per 1 darbo dieną po Duomenų valdytojo identifikavimo, perduoti tokį prašymą Duomenų valdytojui raštu, įskaitant elektroninio ryšio priemones. Atitinkamai perdavus tokį prašymą Duomenų tvarkytojas bus laikomas tinkamai įvykdžiusiu šią prievolę. Jei duomenų subjekto prašyme Duomenų valdytojas nėra identifikuojamas po to, kai Duomenų tvarkytojas pritaikė tinkamas technines ir organizacines priemones jam identifikuoti ir pats Duomenų tvarkytojas netvarko tokių asmens duomenų, toks prašymas grąžinamas Duomenų subjektui, o atitinkami  asmens duomenys ištrinami.
5.1.2. įsipareigoja bendradarbiauti su Duomenų valdytoju bei pateikti Duomenų valdytojo prašomą informaciją ir (ar) dokumentus, reikalingus priežiūros institucijai vykdant Duomenų valdytojo patikrinimą ir kuriuos Duomenų tvarkytojas gali pateikti.
5.1.3. gavęs bet kokį valstybinės valdžios institucijų prašymą ar reikalavimą, susijusį su Asmens duomenų tvarkymu, susijusį su Duomenų tvarkytojo veiksmais pagal šį Susitarimą ar Asmens duomenimis, privalo apie tai nedelsiant informuoti Duomenų valdytoją raštu, nebent tai nebūtų leidžiama pagal taikomus teisės aktus.
5.1.4. įsipareigoja informuoti Duomenų valdytoją apie saugumo pažeidimą, jei toks pažeidimas yra susijęs su Kliento Asmens duomenimis. Duomenų saugumo pažeidimas apima tokius atvejus – atsitiktinius ar nesankcionuotus prieigos prie Kliento Asmens duomenų bei jų gavimo atvejus saugumo pažeidimus, dėl kurių netyčia arba neteisėtai sunaikinami, prarandami, pakeičiami, be leidimo atskleidžiami persiųsti, saugomi arba kitaip tvarkomi Asmens duomenys. Tokiu atveju Duomenų tvarkytojas informuoja Duomenų valdytoją per protingą terminą, bet ne vėliau kaip per 24 valandas nuo to momento, kai sužinojo apie saugumo pažeidimą. Informaciniame pranešime turi būti pateikta bent tokia informacija: 
5.1.4.1. aprašytas Asmens duomenų saugumo pažeidimo pobūdis, įskaitant, jeigu įmanoma, atitinkamų Duomenų subjektų kategorijas ir apytikslį skaičių, taip pat atitinkamų Asmens duomenų įrašų kategorijas ir apytikslį skaičių; 
5.1.4.2. nurodyta kontaktinio asmens, galinčio suteikti daugiau informacijos, vardas bei pavardė (pavadinimas) ir kontaktiniai duomenys; 
5.1.4.3. aprašytos tikėtinos Asmens duomenų saugumo pažeidimo pasekmės; 
5.1.4.4. aprašytos priemonės, kurių ėmėsi arba pasiūlė imtis Duomenų tvarkytojas, kad būtų pašalintas Asmens duomenų saugumo pažeidimas, įskaitant, kai tinkama, priemones galimoms neigiamoms jo pasekmėms sumažinti.
Kai ir jeigu informacijos neįmanoma pateikti tuo pačiu metu, informacija toliau nepagrįstai nedelsiant gali būti teikiama etapais.
5.1.4.5. Asmens duomenų saugumo pažeidimo atveju Duomenų valdytojas nepagrįstai nedelsdamas ir, jei įmanoma, praėjus ne daugiau kaip per 72 valandoms nuo tada, kai jis sužino apie Asmens duomenų saugumo pažeidimą, apie tai praneša Valstybinei duomenų apsaugos inspekcijai, nebent Asmens duomenų saugumo pažeidimas neturėtų kelti pavojaus fizinių asmenų teisėms ir laisvėms. Jeigu Valstybinei duomenų apsaugos inspekcijai apie Asmens duomenų saugumo pažeidimą nepranešama per 72 valandas, prie pranešimo pridedamos vėlavimo priežastys.

5.2. Šalys susitaria, kad bet kokia pagalba pagal šį Susitarimą, jei ji atskirai neįvardinta/neaptarta Paslaugų sutartyje kaip paslaugų pagal ją dalis ar viršija Paslaugų sutartyje numatytus Paslaugų teikėjo įsipareigojimus, bus apmokama pagal Paslaugos teikėjo tuo metu galiojančius paslaugų teikimo įkainius arba Šalių suderintus įkainius.

5.3. Duomenų tvarkytojas nėra įpareigojamas atlikti jokių veiksmų, padedant duomenų valdytojui įgyvendinti pareigą užtikrinti tinkamų organizacinių ir techninių asmens duomenų saugumo priemonių įgyvendinimą, atlikti poveikio duomenų apsaugai vertinimą ir išankstines konsultacijas, išskyrus operatyvų ir kompetentingą informacijos pateikimą pagal konkrečius duomenų valdytojo prašymus.

6. SUBTVARKYTOJAI

6.1. Duomenų tvarkytojas įsipareigoja užtikrinti, kad Duomenų subtvarkytojai  būtų  pasitelkti rašytinėmis sutartimis, kuriose būtų numatyta pareiga Duomenų subtvarkytojams laikytis tokių pačių Asmens duomenų tvarkymo pareigų, kurios yra numatytos šiame Susitarime ir Taikytinuose teisės aktuose. 

6.2. Jei vykdant Paslaugų sutartį iškiltų kitų Duomenų subtvarkytojų poreikis, Duomenų tvarkytojas įsipareigoja užtikrinti, kad kiekvienas naujas Duomenų subtvarkytojas būtų pasitelktas rašytine sutartimi, kuria būtų numatyta pareiga Duomenų subtvarkytojui laikytis tokių pačių Asmens duomenų tvarkymo pareigų, kurios yra numatytos šiame Susitarime ir Taikytinuose teisės aktuose.

6.3. Jei Duomenų tvarkytojas ketina pasitelkti Duomenų subtvarkytoją, Duomenų tvarkytojas informuoja apie tai Duomenų valdytoją likus ne mažiau kaip 5 darbo dienoms iki Duomenų subtvarkytojo pasitelkimo, o Duomenų valdytojas turi teisę su tokiu pasitelkimu nesutikti. Keičiantis arba pasitelkiant naujus Duomenų subtvarkytojus Duomenų subtvarkytojų sąrašas turi būti nuolat atnaujinamas. Duomenų valdytojui pateikiamos tarp Duomenų tvarkytojo ir Duomenų subtvarkytojų sudarytų Asmens duomenų tvarkymo rašytinių sutarčių kopijos.

6.4. Duomenų valdytojas Duomenų subtvarkytojų atžvilgiu Asmens duomenų tvarkymo klausimais įgyja tokias pat teises, kokias pagal šį Susitarimą turi Duomenų tvarkytojo atžvilgiu.

6.5. Kai Duomenų subtvarkytojas nevykdo duomenų apsaugos prievolių, Duomenų tvarkytojas išlieka visiškai atsakingas Duomenų valdytojui už Duomenų subtvarkytojo prievolių vykdymą.

7. ATSAKOMYBĖ

7.1.	Šalis, kuri nevykdo pagal šį Susitarimą prisiimtų įsipareigojimų ar jos vykdymo metu pateikia neteisingus pareiškimus ar garantijas, šio Susitarimo 7.2 punkte numatyta apimtimi atlygina kitos Šalies dėl to atsiradusius tiesioginius nuostolius.

7.2. Nepaisant to, kas nurodyta 7.1. punkte, Šalys neprisiima atsakomybės už kitos Šalies pajamų netekimą, reputacijos praradimą, bet kokius kitus netiesioginius nuostolius ir jų padarinių žalą.

7.3. Atsižvelgiant į Asmens duomenų tvarkymo pobūdį, Duomenų tvarkytojas yra atsakingas prieš trečiuosius asmenis už dėl jo kaltės įvykusius Asmens duomenų tvarkymo pažeidimus. Bendra atsakomybė, be kita ko, apima ir baudas, kitas pinigines sankcijas ir/ar mokesčius, mokamus priežiūros institucijoms.

7.4. Duomenų tvarkytojas už dėl Asmens duomenų tvarkymo sukeltą žalą atsako tik tuo atveju, jei jis nesilaikė Reglamente ir Lietuvos Respublikos asmens duomenų teisinės apsaugos įstatyme konkrečiai duomenų tvarkytojams nustatytų prievolių arba jei jis veikė nepaisydamas teisėtų Duomenų valdytojo nurodymų arba juos pažeisdamas (įskaitant šios ir Paslaugų sutarties pažeidimus). Tokiu atveju Duomenų tvarkytojas atsako tik už tą žalą, kurią tiesiogiai sąlygojo Duomenų tvarkytojui nustatytų prievolių pažeidimai. Bet kokiu atveju Duomenų tvarkytojo atsakomybei bus taikomos Paslaugų sutartyje nustatytos atsakomybės taikymo sąlygos.

7.5. Duomenų tvarkytojas nebus atsakingas už jokius Susitarimo ar iš jo išplaukiančius Asmens duomenų tvarkymo pažeidimus tais atvejais, kai šio Susitarimo netinkamą vykdymą ar Asmens duomenų tvarkymo pažeidimus lėmė neteisėtos Duomenų valdytojo instrukcijos ar neatsargus Duomenų valdytojo elgesys perduodant duomenis Duomenų tvarkytojui. Jei Duomenų tvarkytojo nuomone tokie nurodymai pažeidžia BDAR ar kitas Europos Sąjungos ar Lietuvos Respublikos duomenų apsaugos teisės aktų nuostatas, Duomenų tvarkytojas nedelsdamas, bet ne vėliau kaip per 1 darbo dieną nuo tokio nurodymo davimo, raštu informuoja apie tai Duomenų valdytoją. Duomenų valdytojui per 2 darbo dienas įvertinus nurodymo davimo klausimą ir pagal Duomenų tvarkytojo pateiktus argumentus nustačius, kad nurodymas pažeidžia BDAR ar kitas Europos Sąjungos ar Lietuvos Respublikos duomenų apsaugos teisės aktų nuostatas, Duomenų valdytojo nurodymai nevykdomi ir Duomenų tvarkytojas nedelsiant informuojamas apie tai žodžiu ir raštu. Duomenų valdytojas prisiima atsakomybę, kylančią iš tokio nurodymo davimo tuo atveju, jei toks nurodymas būtų įvykdytas.

7.6. Duomenų valdytojas įsipareigoja, esant jo kaltei, atlyginti Duomenų tvarkytojo patirtus nuostolius, taip pat kompetentingų institucijų nurodymų vykdymo išlaidas, išskyrus atvejus, kai tokius nuostolius, išlaidas ar kaštus sukėlė paties Duomenų tvarkytojo tyčia ar didelis neatsargumas pažeidžiant šį Susitarimą.

7.7. Duomenų valdytojas ir Duomenų tvarkytojas bendradarbiauja tarpusavyje, siekdami užkirsti kelią žalos duomenų subjektams atsiradimui ir sumažinti padarytą žalą, išskyrus atvejus, kai žala gali kilti dėl Šalies tyčios ar didelio neatsargumo.

7.8. Šalys neatsako už Susitarime numatytų įsipareigojimų nevykdymą arba netinkamą vykdymą, jeigu tai įvyko dėl Lietuvos Respublikos teisės aktuose numatytų nenugalimos jėgos aplinkybių, atsiradusių pasirašius sutartį ir nepriklausančių nuo sutartį pasirašiusių šalių valios. Įvykus minėtoms aplinkybėms, vadovaujamasi Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

7.9. Nenugalima jėga nelaikoma tai, kad Šalis neturi reikiamų finansinių išteklių arba Šalies kontrahentai pažeidžia savo prievoles.

7.10.	Apie tokių aplinkybių atsiradimą šalis privalo informuoti kitą šalį žodžiu ir raštu per 5 darbo dienas nuo tokių aplinkybių atsiradimo. Neinformavusi apie šias aplinkybes minėtu terminu, Šalis praranda teisę remtis šiomis aplinkybėmis. Jeigu nenugalimos jėgos (force majeure) aplinkybės užsitęsė ilgiau kaip 1 (vieną) mėnesį, Šalys vienašališkai gali nutraukti sutartį.


8. PRANEŠIMAI

8.1. Visi pagal šį Susitarimą teikiami pranešimai, pranešimai apie bet kokius ginčus, pretenzijas ar prieštaravimus, atsirandančius dėl šio Susitarimo ar susijusius su juo bei jo priedais, taip pat su jų pažeidimu, nutraukimu ar galiojimu, laikomi tinkamais, jei jie pateikiami raštu ir pristatomi registruotu paštu, per kurjerį, elektroniniu paštu gavėjui toliau nurodytu arba kitu adresu, kurį gaunančioji Šalis pateikė raštu. Kiekviena Šalis turi teisę pakeisti savo kontaktinius asmenis, raštiškai informavusi apie tai kitą Šalį. Jeigu Šalis raštu neinformavo kitos Šalies apie rekvizitų pasikeitimą, šiai Šalies siunčiant informaciją bei dokumentus pagal senus rekvizitus, ji laikoma Susitarimą vykdanti tinkamai.

8.2. Pranešimai apie Asmens duomenų pažeidimus, duomenų tvarkymo pasikeitimus ar poreikį juos tvarkyti pateikiami šiais kontaktais:

Duomenų valdytojui:
Asmens duomenų saugumo pažeidimams ir kitais su Asmens duomenimis susijusiais klausimais: Asmens duomenų apsaugos pareigūnas – Lietuvos Respublikos valstybinis patentų biuro Teisės ir tarptautinių reikalų skyriaus vyriausiasis specialistas Matas Silevičius, el. p. matas.silevicius@vpb.gov.lt

Su Asmens duomenimis susijusiais ir programų priežiūros klausimais: Lietuvos Respublikos valstybinis patentų biuro Informacinių technologijų skyriaus Informacinių technologijų sistemų administratorius Martynas Gontarskas, el. p. martynas.gontarskas@vpb.gov.lt

Duomenų tvarkytojui:

Asmens duomenų saugumo pažeidimams ir kitais su Asmens duomenimis susijusiais klausimais: 
Asmens duomenų apsaugos pareigūnas –  (kas?)        .

Taip pat visi pranešimai apie Asmens duomenų pažeidimus, duomenų tvarkymo pasikeitimus ar poreikį juos tvarkyti pateikiami     (kam?)       .

9.	PRIEMONĖS PASIBAIGUS DUOMENŲ TVARKYMUI

9.1. Pasibaigus Asmens duomenų tvarkymui ar paslaugų sutarties galiojimui, Duomenų tvarkytojas imasi Susitarimo 2.9 ir 9.2 papunkčiuose nurodytų priemonių.

9.2.  Duomenų valdytojo reikalavimu, Duomenų tvarkytojas privalo pateikti Duomenų valdytojui rašytinį pranešimą, kuriame nurodoma, kokių priemonių buvo imtasi siekiant užtikrinant tvarkingą Asmens duomenų tvarkymo nutraukimą.

10.	GINČŲ SPRENDIMAS.

10.1. Šalys susitaria, kad bet koks ginčas ir (ar) reikalavimas, kylantis iš šio Susitarimo ar susijęs su juo, ar kylantis iš šio Susitarimo pažeidimo, nutraukimo ar negaliojimo, bus sprendžiamas derybomis. Neišsprendus ginčo derybomis per 30 kalendorinių dienų, jis bus sprendžiamas Lietuvos Respublikos teismuose Lietuvos Respublikos įstatymų nustatyta tvarka.

10.2. Šiam Susitarimui taikomos Paslaugų sutarties nuostatos tiek, kiek suderinama su šio Susitarimo nuostatomis.

10.3. Šis Susitarimas yra neatskiriama Paslaugų sutarties dalis.

11. SUSITARIMO GALIOJIMAS IR PASIBAIGIMAS

11.1.	Šis Susitarimas įsigalioja nuo jo pasirašymo momento. Jei Šalys ją pasirašo ne vienu metu, Susitarimas įsigalioja nuo vėlesnės datos, nurodytos šalia atitinkamos Šalies parašo.

11.2.	Šio Susitarimo nuostatos galioja tol, kol:
11.2.1. galioja Paslaugų sutartis.
11.2.2. Duomenų valdytojas pats tvarko Asmens duomenis Paslaugų sutarties galiojimo metu.
11.2.3.	Duomenų tvarkytojas tvarko Asmens duomenis, kurių duomenų valdytoju yra Duomenų valdytojas. Duomenų tvarkytojo atliekami Asmens duomenų tvarkymo veiksmai tęsiasi, kol galioja Susitarimas ir kol:
11.2.3.1. vykdomi iš Duomenų valdytojo gauti prašymai tvarkyti Asmens duomenis;
11.2.3. 2. vykdomos operacijos, susijusios su Paslaugų teikimu ir operacijoms atlikti būtina naudoti Asmens duomenis bei yra gautas Duomenų valdytojo leidimas jais naudotis.
11.2.4. Duomenų valdytojas turi teisę nedelsiant nutraukti Susitarimo galiojimą ir uždrausti Duomenų tvarkytojui toliau tvarkyti Asmens duomenis, jei Duomenų tvarkytojas nevykdo savo įsipareigojimų, įtvirtintų Susitarime.

11.3. Jeigu šio Susitarimo dalis ar nuostata būtų pripažintos negaliojančiomis, likusios šio Susitarimo dalys ir nuostatos visais atžvilgiais išliks galiojančios.

11.4. Susitarimas pasibaigia:
11.4.1. kai pasibaigia Paslaugų sutartis;
11.4.2. kai viena iš Šalių netenka teisės tvarkyti Asmens duomenis (pvz., priežiūros institucija nurodo nutraukti Asmens duomenų tvarkymo veiksmus).

11.5. Pagal šį Susitarimą Šalies kylančios teisės ir (ar) pareigos Šalių negali būti perleistos tretiesiems asmenims be išankstinio kitos Šalies rašytinio pritarimo.

12. BAIGIAMOSIOS NUOSTATOS

12.1. Šis Susitarimas sudarytas raštu 2 (dviem) egzemplioriais lietuvių kalba, turinčiais vienodą juridinę galią. Vienas egzempliorius įteikiamas Duomenų valdytojui, kitas – Duomenų tvarkytojui.

12.2. Visi Susitarimo pakeitimai ir papildymai turi būti daromi rašytine forma abiem Šalims pasirašant papildomus susitarimus, kurie laikomi neatskiriama Susitarimo dalimi. Susitarimo priedai yra neatskiriama Susitarimo dalis.

12.3.	Šalys  įsipareigoja  laikyti  paslaptyje  ir  neatskleisti  Susitarimo  turinio  ir  su juo  susijusios informacijos jokiai trečiai šaliai, išskyrus, kai tokią informaciją atskleisti reikalauja įstatymas arba informaciją raštišku savo sutikimu leidžia atskleisti kita Susitarimo Šalis, arba informacija yra ar tampa vieša nepažeidus šio Susitarimo.

13. ŠALIŲ REKVIZITAI IR PARAŠAI 

Duomenų tvarkytojo vardu: 			Duomenų valdytojo vardu: 
Parašas .................................. 		Parašas......................................
(Vardas, Pavardė)				Vita Kiriliauskaitė
(Pareigos)		Direktorė
	













1 priedas. Saugumo priemonių sąrašas

SAUGUMO PRIEMONIŲ SĄRAŠAS

Infrastruktūra. Duomenų tvarkytojo darbuotojai teikia paslaugas iš Duomenų tvarkytojo patalpų, į kurias patekimas yra apsaugotas naudojant praėjimo kontrolės sistemą.
Slaptažodžių valdymas. Duomenų tvarkytojo darbuotojui suteikiami unikalūs prisijungimo prie Duomenų tvarkytojo resursų vardas ir slaptažodis. Darbuotojai privalo saugoti suteiktą prieigos informaciją ir neatskleisti jo tretiesiems asmenims. Prisijungimo duomenys yra būtini norint prisijungti prie IT sistemų ar prie kitos kompiuterinės įrangos, laikmenų, dokumentų ir pan.
Klientų suteikti arba sistemų administratorių/ inžinierių sukurti slaptažodžiai yra valdomi vienoje informacinėje sistemoje.
Apsauga nuo kenksmingų programų. Visa įranga, jungiama prie įmonės tinklo, yra apsaugota antivirusine programine įranga, kuri valdoma centralizuotai ir yra automatiškai reguliariai atnaujinama. Visuose darbuotojų kompiuteriuose yra atliekamas viso kompiuterio skenavimas nuo kenksmingų programų kartą per savaitę. Antivirusine programinė įranga sukonfigūruota taip, kad tikrintų ne tik gaunamus, bet ir išsiunčiamus el. laiškus.
Apskaita. Visi klientų kreipiniai yra fiksuojami centralizuotoje sistemoje nurodant kreipinio laikus. Prisijungimas prie sistemos yra valdomas slaptažodžiu. Sistemoje valdomi incidentai, keitimai bei konsultacijos. Taip pat užtikrinamas centralizuotas problemų bei keitimų valdymas. Klientų sistemų veikimo kokybė užtikrinama nuolatinio stebėjimo priemonėmis, kur kiekvienas įvykis fiksuojamas ir analizuojamas centralizuotoje sistemoje. Saugumo incidentai valdomi pagal iš anksto nustatytą procesą informuojant atsakingus asmenis.
Administratoriaus darbo vietos saugumas. Visi įmonės kompiuteriai apsaugoti nuo virusų bei kenkėjiškų programų, o sistemų administratorių kompiuterių kieti diskai papildomai užšifruoti siekiant užtikrinti asmens duomenų turinio nutekėjimo prevenciją esant praradimui. Darbo vietų kompiuterių programinė įranga atnaujinama ne rečiau kaip kartą per savaitę, o kritiniai atnaujinimai diegiami nedelsiant. Darbo vietų kompiuteriuose darbuotojai dirba paprasto vartotojo teisėmis, t. y. neturi administratoriaus teisių. Prisijungimų j klientų sistemas slaptažodžių valdymas. Naudojamas procesų bei žinomų gamintojų įrankiais paremtas centralizuotas sprendimas, kurio pagalba tik autorizuoti asmenys gali patekti į sistemą. Sistemos valdytojų bei administratorių rolės yra griežtai atskiros, o panaudojami klientų slaptažodžiai fiksuojami žurnaluose, kurie negali būti modifikuoti ar keičiami.
Išorinio įsilaužimo prevencija. Naudojami išorinės apsaugos lygmenys pasitelkiant žinomų gamintojų įsilaužimo prevencijos sprendimais. Tinklo perimetras apsaugotas ugniasiene, turinčia gamintojo nuolat atnaujinamą įsilaužimų aptikimo funkciją. Tinklo priežiūra atliekama 24x7 režimu. Visi saugumo incidentai apdorojami pagal galiojantį saugumo užtikrinimo procesą, kuris nuolatos yra tobulinamas, o sistemos atnaujinamos ir prižiūrimos pagal gamintojų reikalavimus.
Duomenų perdavimas. Sujungimai atliekami greitaeigėmis linijomis, atskiriant kiekvieno kliento asmens duomenis.
Patikimumas. Dubliuotos elektros tiekimo ir interneto linijos apsaugo nuo elektros ir ryšio tiekimo sutrikimų. Įrengta gaisro gesinimo sistema, drėgmės kontrolės ir dubliuota aušinimo sistema. Apsaugos sistemos sukonfigūruotos taip, kad darant atnaujinimo ar papildymo užduotis poveikis klientams teikiamoms paslaugoms yra minimalus arba jo nėra. Visa naudojama įranga yra periodiškai aptarnaujama pagal gamintojų nurodytas instrukcijas siekiant išvengti neplanuotų įrangos sutrikimų.
Duomenų saugojimas. Duomenų centre duomenys saugomi žinomų gamintojų duomenų saugyklose, kurios prižiūrimos vadovaujantis gamintojo reikalavimais. Saugyklų talpa apribota siekiant mažinti poveikio mastą bei užtikrinti maksimaliai greitą duomenų atstatymą esant esminiams saugyklos sutrikimams. Duomenys atskiriami loginiu būdu taip užtikrinant saugų duomenų subjektų izoliavimą vienus nuo kitų.
Diskų ir kitų laikmenų naikinimo ir išvalymo politika. Duomenų centre naudojamų diskų gedimo atveju juose esantys duomenys yra išvalomi laikantis gamintojų rekomendacijų, o pasenusios ir jau nebenaudotinos duomenų laikmenos yra naikinamos fiziškai.



